**ИНТЕРНИ ПРОЈЕКАТ ФИЛОЗОФСКОГ ФАКУЛТЕТА У НИШУ**

**(академска 2019/2020. година)**

|  |  |
| --- | --- |
| **Департман који реализује пројекат** | Филозофија |
| **Назив пројекта** | Утицај курсева из филозофије на ставове студената (наставак пројекта) |
| **Руководилац пројекта** | Проф. Др Слађана Ристић-Горгиев |
| **Секретар пројекта** | Доц. Др Бојан Благојевић |

|  |  |
| --- | --- |
| **Образложење пројекта** | Пројект је наставак прошлогодишњег пројекта департмана за филозофију.  Једно од стандардних питања везаних за наставу филозофије јесте њен утицај, с једне стране, на развој критичког мишљења, а са друге стране, на вредносне ставове студената (било да је реч о њиховим моралних или естетским интуицијама, њиховом ставу према вредности или дометима науке, према проблему васпитања, религије итд). Но, под овим не подразумевамо утицај какав се обично погрешно приписује разним филозофским курсевима: настава из етике нема за задатак да студенте учини "бољима" нити настава из естетике смера да студенте научи да више цене лепоту или уметност. Оно на шта настава из курсева који се баве наведеном тематиком (Етика, Естетика, Филозофија науке, Филозофија васпитања, Филозофија религије итд), пак, може (и треба) да учини утицај јесу интуиције које студенти имају о тој тематици. Тако студент који је пре наставе из етичких курсева био (по својим интуицијама) консеквенцијалиста може након те наставе заузети више деонтолошку позицију или обратно. Такође, студент који је скептичан према науци и њеним методама и сазнањима може према њој заузети много пријемчивији став након одслушаних курсева који се баве филозофијом науке или теоријом сазнања (као што и обратно може бити случај). Уколико се покаже да то јесте случај, поткрепили бисмо тезу да се настава филозофије (барем она конципирана на начин на који се предаје на курсевима Филозофског факултета у Нишу) не своди на скуп информација од интереса само за оне који планирају да се баве филозофијом, већ да заиста поседује знатно шири друштвени значај: да може утицати и мењати ставове грађана о битним темама од јавног значаја, какви су наука, религија, васпитање, морал, уметност итд.  Будући да је узорак добијен једногодишњим истраживањем мали, циљ овогодишњег циклуса је пре свега увећање узорка и проверавање прошлогодишњих резултата на новодобијеном узорку. Такође, прошлогодишњи резултати ће бити прослеђени како средњошколским наставници има филозофије, тако и наставницима са других одељења за филозофију у земљи и региону. Планирамо организовање округлих столова и трибина на којима ће се дискутовати о добијеним резултатима, како у стручним круговима, тако и у делу заинтересоване јавности. |
| **Циљ пројекта** | Пројект ће за циљ имати прикупљање додатних емпиријских података о промени вредносних ставова студената (пре свега студената филозофије) пре и након слушања датих филозофских курсева.  Такође, већ добијени резултати ће бити коришћени у стручној и јавној расправи о месту филозофије у образовном систему. |
| **Специфични циљеви** | Специфични циљеви у периоду новембар 2019.  Спровођење тестова којима ће се проверавати вредносни ставови студената. Рачунање резултата. Анализа и интерпретација резултата. Писање извештаја.  Специфични циљеви у периоду децембар-јун 2019.(у зависности од трајања курсева):  Поновно спровођење теста. Рачунање резултата. Анализа и интерпретација резултата. Организовање округлих столова и трибина поводом већ добијених резултата (на којима ће учествовати наставници филозофије из средњих школа и других високообразовних установа из земље и региона). Писање извештаја. |
| **Задаци** | Предложени пројект ће за сврху имати прикупљање, анализу и интерпретацију додатних емпиријских података везаних за тему пројекта. Испитујући наведене ставове студената пре слушања филозофских курсева који се баве датом проблематиком и још једном, након тих одслушаних курсева, бележиће се евентуалне промене и процењивати утицај који су филозофски курсеви извршили у настанку тих промена.  Организовањем трибина и округлих столова планирамо да проширимо интересовање за ову проблематику и на основу добијених података иницирамо јавну и стручну расправу о месту филозофије у образовном систему. |
| **Очекивани исходи / резултати** | Очекујемо да ће истраживање показати да курсеви из филозофије утичу на промене вредносних ставова студената. Анализа и интерпретација резултата ће показати на које начине тај утицај зависи од садржине курса и методичко-дидактичких пракси наставника. Даље очекујемо да ће организовање трибина и округлих столова учинити да се ово истраживање (ради повећања узорка) наставити, проширити на друге институције, те послужити као основа за *follow-up* истраживања у погледу наставе филозофије на другим нивоима образовања. |
| **Чланови пројектног тима** | Сви запослени на департману за филозофију. |

**Временски план реализације пројекта (планирати конкретне кораке у реализацији пројекта по месецима, почев од 1. новембра 2019. до 30. јуна 2020. године):**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **Активност** | **Реализатори** | **Трајање у недељама** | **XI** | **XII** | **I** | **II** | **III** | **IV** | **V** | **VI** |
| Спровођење теста | Сви запослени на департману за филозофију, у складу са курсевима које држе |  | х |  |  |  |  |  |  |  |
| Рачунање резултата | Сви запослени на департману за филозофију, у складу са курсевима које држе |  |  | х |  |  |  |  |  |  |
| Анализа и интерпретација резултата | Сви запослени на департману за филозофију, у складу са курсевима које држе |  |  |  | х |  |  |  |  |  |
| Писање извештаја | Слађана Ристић-Горгиев, Бојан Благојевић |  |  |  | х |  |  |  |  |  |
| Поновно спровођење теста након одслушаних курсева | Сви запослени на департману за филозофију, у складу са курсевима које држе |  |  |  |  |  |  |  |  | х |
| Рачунање резултата | Сви запослени на департману за филозофију, у складу са курсевима које држе |  |  |  |  |  |  |  |  | х |
| Анализа и интерпретација резултата | Сви запослени на департману за филозофију, у складу са курсевима које држе |  |  |  |  |  |  |  |  | х |
| Писање извештаја | Слађана Ристић-Горгиев, Бојан Благојевић |  |  |  |  |  |  |  |  | х |
| Достављање претходних и нових резултата наставницима филозофије из земље и региона |  |  | х |  |  |  |  |  |  | х |
| Организовање и одржавање округлог стола/трибине о резултатима |  |  |  |  |  | х |  |  |  | х |
|  |  |  |  |  |  |  |  |  |  |  |
|  |  |  |  |  |  |  |  |  |  |  |
|  |  |  |  |  |  |  |  |  |  |  |
|  |  |  |  |  |  |  |  |  |  |  |
|  |  |  |  |  |  |  |  |  |  |  |
|  |  |  |  |  |  |  |  |  |  |  |
|  |  |  |  |  |  |  |  |  |  |  |