Филозофски факултет у Нишу

Департман за социјалну политику и социјални рад

**Извештај о реализацији интерног пројекта „Евалуација и јачање капацитета основних академских студија социјалне политике и социјалног рада“ за 2018/2019. годину**

У октобру 2018. године започета је реализација интерног пројекта „Евалуација и јачање капацитета основних академских студија социјалне политике и социјалног рада“. На састанку пројектног тима утврђене су активности и расподела ангажовања. С обзиром на то да је циљ пројекта био јачање капацитета Основних академских студија социјалне политике и социјалног рада кроз евалуацију досадашњег рада и унапређивање студијског програма, квалитета наставе и ширење мреже сарадње, чланови тима су подељени у три радне групе за прикупљање података:

* о државним факултетима у Србији и земљама у окружењу на којима се изводи настава на Основним академским студијама социјалне политике и социјалног рада и успостављање контакта са деканима и управницима департмана;
* о државним институцијама у области социјалног рада, социјалне заштите и социјалне политке и успостављање контакта;
* о релевантним организацијама и удружењима цивилног друштва у Нишу и успостављање контакта.

Ова активност је планирана јер сарадња са другим државним факултетима у нашој земљи и земљама у окружењу на којима се изводи настава на Основним академским студијама социјалне политике и социјалног рада може да допринесе унапређивању квалитета наставног програма и наставног процеса, док сарадња с установама социјалне заштите и релевантним удружењима и организацијама цивилног сектора у Нишу може да допринесе успешнијој реализацији праксе.

На састанку истраживачког тима усвојен је коначан списак факултета, установа социјалне заштите и релевантних удружења и организација цивилног друштва у Нишу којима треба послати позив за приступање мрежи институција, организација и удружења ради остваривања заједничких активности, као и садржај позивног писма. Сви тимови су проследили позив, а затим је направљена база података о свима који су позитивно одговорили и који су заинтересовани за сарадњу (Факултет политичких наука у Бањој Луци, Факултет политичких наука у Сарајеву, Филозофски факултет у Мостару, Факултет за социјални рад у Љубљани, Факултет друштвених наука у Будимпешти, Филозофски факултет у Скопљу, Факултет политичких наука у Београду, СОС Дечија села Србија, Црвени крст Ниш, Национално удружење родитеља деце оболеле од рака – НУРДОР, Група за децу и младе „ИНДИГО“, Црвени крст Ниш, Отворени клуб, Геронтолошки центар Ниш, Центар за породични смештај и усвојење Ниш, Центар за социјални рад „Свети Сава“ Ниш). Чланови тима задужени за успостављање сарадње са државним институцијама у области социјалног рада, социјалне заштите и социјалне политке, као и са релевантним организацијама и удружењима цивилног сектора у Нишу су организовали и састанке са њима ради договора о потенцијалној сарадњи. Сви чланови пројектног тима су упознати са пристиглим одговорима и одлучено је да се позивно писмо за међународну конференцију упути свима који су се изјаснили да желе да успоставе сарадњу и приступе мрежи

Потом се приступило припремама за међународну конференцију, која је планирана у оквиру интерног пројекта, 20. септембра 2019. године. Усвојен је предлог назива предстојеће међународне конференције и тематског зборника радова који би био припремљен након конференције – *Јачање капацитета студија у области социјалне политике и социјалног рада у Србији.* На састанку пројектног тима договорено је да се припреми прво позивно писмо и упутство за ауторе за припрему радова за Зборник. Након усвајања позивног писма и упутства за ауторе дефинисани су рокови за пријаву и позив је прослеђен. На седници су изабрани и уредници Зборника. Скуп је такође пријављен код Koморе социјалне заштите као акредитовани програм стручног усавршавања запослених у социјалној заштити.

Паралелно с тим, пројекти тим је припремао евалуацију рада на основним академским студијама (евалуација студијског програма и евалуација курсева). Усвојена је одлука да се коригују постојећи упитници за евалуацију који су коришћени током реализаије ТЕМПУС пројекта[[1]](#footnote-2). Након измена и допуна постојећих упитника на састанку пројектног тима су усвојене коначне верзије упитника и утврђен је распоред спровођења евалуације. Након евалуације обављен је унос евалуационих података у базу података и подаци су припремљени за анализу. Због уштеде средстава одлучено је да се други круг евалуације обави тако што ће бити коришћени подаци евалуације спроведене на нивоу читавог Филозофског факултета.

Неки од добијених резултата представљени су на научној конференцији, а анализа осталих прикупљених података и формулисање коначних предлога за измене и допуне студијског програма наставиће се у другом пројектном циклусу. За други пројектни циклус је остављена и израда и потписивање Протокола о сарадњи због потребе да се консултујемо са будућим партнерима о коначној форми Протокола. Професорка Мира Ћук са Факултета политичких наука у Бањој Луци доставиће Протокол који већ имају, а консултације ће се обавити и са другим партнерима.

Међународна конференција је одржана 20. септембра. Бројни активни учесници (Факултет политичких наука у Бањој Луци, Факултет политичких наука у Сарајеву, Филозофски факултет у Скопљу, Факултет политичких наука у Београду, Филозофски факултет у Нишу; СОС Дечија села Србија, Црвени крст Ниш, Национално удружење родитеља деце оболеле од рака – НУРДОР, Група за децу и младе „ИНДИГО“), али и пасивни учесници (Установе за одрасле и старије ,,Брус" при Центру за социјални рад Брус, Центар за социјални рад Крушевац, Центар за социјални рад Бољевац, Геронтолошки центар Ниш, Дом за децу и омладину "Јефимија" Крушевац, Центар за социјални рад Лепосавић, Центар за социјални рад Ниш, ЦПСУ Ниш, Центар за социјални рад Врање, Центар за социјални рад Трговиште) разменили су своја теоријска и практична искуства и отворили бројна питања. Указано је на проблеме са којима с суочавају у раду, а заједнички закључак је да би требало наставити сарадњу у овом правцу, јер су компаративна искуства драгоцена.

Слање радова за Зборник предвиђено је до 31. октобра, након чега ће започети рецензирање радова, техничко сређивање, уређивање и штампање Зборника.

Списак радова истраживача ангажованих на Интерном пројекту:

**Đigić, G. i M. Zdravković** (2019). Attributions to school success and failure  and the strategies for dealing with the examination situation as predictors of school success. *Facta Universitatis (phylosophy, sociology, psychology, pedagogy),* 2/2019. (u štampi).

**Đorđević B. D. i D. Todorović** (2019). Toma semafordžija (Sociološka skica o peraču šoferšajbni sa niških ulica). *Sociološki pregled*, 54, 2/2019 (u štampi).

**Zaharijevski, D. i D. Gavrilović** (2019). Rodni sadržaji u silabusima Osnovnih akademskih studija socijalne politike i socijalnog rada. *Zbornik radova* sa konferencije “Jačanje kapaciteta osnovnih akademskih studija socijalne politike i socijalnog rada”.[[2]](#footnote-3)

**Jovanović, N. i N. Stanojević** (2019). Siromaštvo kao socijalni problem. *Zbornik radova* sa konferencije “Jačanje kapaciteta osnovnih akademskih studija socijalne politike i socijalnog rada”.

**Marković Krstić, S.** (2019). Sociological research of youth in former Yugoslavia and Serbia – development and perspectives of sociology of youth. In *Sociology in XXI century: challenges and perspectives*,  J. Petrović, V. Miltojević, I. Trotsuk (ed), 217–231. Belgrade: Serbian Sociological Association;  Niš: Faculty of Philosophy (u štampi).

**Milošević Radulović, L.** (2019). Sociology of ageing in Serbia – challenges and perspectives. In *Sociology in XXI century: challenges and perspectives*,  J. Petrović, V. Miltojević, I. Trotsuk (ed), 233–246. Belgrade: Serbian Sociological Association;  Niš: Faculty of Philosophy (u štampi).

**Petrović, J. i V. Miltojević** (2019). Empirical sociology in Serbia at the beginning of the 21st century: a (self)critical view. *Sociology in XXI century: challenges and perspectives*,  J. Petrović, V. Miltojević, I. Trotsuk (ed), 149-167. Belgrade: Serbian Sociological Association;  Niš: Faculty of Philosophy (u štampi).

**Skrobić, Lj., Pucarević, B. i I. Anđelković** (2019). Evaluacija stručne prakse na Osnovnim akademskim studijama socijalne politike i socijalnog rada. *Godišnjak za pedagogiju* (u štampi).

**Todorović, J.** (2019). Neutralnost u radu sa porodicama – realnost ili mit. *Zbornik radova* sa konferencije “Jačanje kapaciteta osnovnih akademskih studija socijalne politike i socijalnog rada”.

**Todorović, J.** (2019). Izveštaj o rezultatima projektaSHESPSS.Izveštaj saopšten na manifestaciji *Noć istraživača*, koju organizuje Regionalni centar za profesionalni razvoj zaposlenih u obrazovanju Niš (u delu programa Evropski kutak).

Пројектни тим:

Проф. др Драгана Стјепановић Захаријевски, руководилац

Проф. др Наталија Јовановић

Проф. др Јасмина Петровић

Проф. др Данијела Гавриловић

Проф. др Јелисавета Тодоровић

Проф. др Снежана Стојиљковић

Проф. др Марина Матејевић

Проф. др Драган Тодоровић

Проф. др Сузана Марковић Крстић

Проф. др Лела Милошевић Радуловић

Доц. др Гордана Ђигић

Доц. др Кристина Ранђеловић

Доц. др Немања Крстић

Љиљана Скробић

Бојана Пуцаревић

Иван Анђелковић

1. Студијски програм за социјалну политику и социјални рад настао је као резултат рада на ТЕМПУС пројекту ”Јачање високог образовања у области социјалне политике и социјалне заштите” (Strengthening Higher Education for Social Policy making and Social Services delivery – SHESPSS), који је финансирала Европска комисија – EACEA (Education, Audiovisual and Culture Executive Agency. [↑](#footnote-ref-2)
2. Рад на припреми Зборника ће почети 1. новембра, јер је рок за слање радова до краја октобра. [↑](#footnote-ref-3)